
Общински съвет

град Крумовград

                                  ДО К Л А Д Н А    З А П И С К А

от Себихан Керим Мехмед – Кмет на община Крумовград

ОТНОСНО: Информация за изпълнението на приходите и разходите по бюджета на община Крумовград и на сметките за средствата от Европейския съюз за първото полугодие на 2026  година 


Уважаеми дами и господа общински съветници,

Към настоящия момент все още намаме приет Закон за държавния бюджет на Република България за 2026 г.  С решение № 485 от 27.02.2026 г. на общинския съвет бяха приети тримесечни разчети до 31.03.2026 година, а с Решение № 518 от 15.05.2026 г. разчети за 2026 година на база на Закона за събиране на приходи и извършване на разходи през 2026 г. до приемане на Закон за държавния бюджет на Република България за 2026 г., като община Крумовград изпълнява своите функции и дейности, спазвайки всички законови изисквания и норми, съгласно чл.87 и чл.98, ал.1 от ЗПФ.

Със Закона за изменение и допълнение на Закона за събиране на приходи и извършване на разходи през 2026 г. беше удължен срока на действието му до приемане на Закон за държавния бюджет на Република България за 2026 г.

С изменение и допълнение на на Закона за събиране на приходите и извършване на разходите за 2026 година ни се даде възможност да се извършват допълнителни разходи за сметка на наличности от предходната година, както и да се финансират  разходи за местни дейности в размери, по-големи от разходите за същия период на предходната година, до размера на собствените приходи на общината за съответния период, бюджетните взаимоотношения и наличните средства от нецелевите преходни остатъци по бюджета на общината. 

По приходната част  на бюджета

Изпълнението на приходната част към 30.06.2026 година възлиза на 24 217 985 евро заедно с преходния остатък. 

Изпълнението по видове приходи е както следва:

1.Имуществени и други данъци –изпълнението е 547 986 евро. По видове имуществени данъци изпълнението е следното: 

- данък върху недвижими имоти –изпълнение  132 385 евро, т. е. 24,7 % от имуществените данъци.
- данък върху превозните средства – изпълнението е 341 962 евро, т. е. 63,8 % от имуществените данъци. 

     - данък при придобиване на имущество по дарение –изпълнението е 60 991 евро.

 -   туристически данък – изпълнението е 252 евро.

 2. годишен патентен данък и данък върху таксиметров превоз на пътници – изпълнението е  12 396 евро. 
 

3. Неданъчни приходи – изпълнението към 30.06.2026 г. е 4 892 726 евро. По видове изпълнението на неданъчните  приходи  е както следва:

- Приходи и доходи от собственост – изпълнението –  192 107  евро, т. е 15,2 % от размера на неданъчните приходи, в т.ч.:

- приходи от наеми на имущество – изпълнение 65 481 евро
-  приходи от наеми на земя – изпълнение 49 386 евро 
- Общински  такси –  изпълнение 725 370 евро, т. e. 57,7 % от неданъчните приходи.
- Глоби, санкции и наказателни лихви – изпълнение 51 368 евро
- Други неданъчни приходи – изпълнение 20 064 евро
- Внесени ДДС и други данъци в/у продажбите  –  - 32 112 евро
- Постъпления от продажби на нефинансови активи – 299 727 евро
- Приходи от концесии –изпълнението към 30.06.2026 г. е 3 630 326 евро
4. Приходи от дарения в страната – 5 876 евро
5. Взаимоотношения с Републиканския бюджет 

Към 30 юни  2026 година получените трансфери от Републиканския бюджет са в размер на 8 735 488 евро, в това число:

- Обща  субсидия -  изпълнение  7 089 364 евро
- Обща изравнителна субсидия  и др.трансфери за местни дейности –изпълнение 1 116 760 евро 

- Целеви трансфери – 709 526 евро
6. Получени  трансфери –  1 518 490 евро
7. Временен безлихвен заем – 1 115 479 евро
8. Преходен остатък от 2025 г. – 7 689 679 евро в т. ч.: за държавни дейности –1 598 630 евро и местни  дейности  – 6 091 049 евро
9. Наличност към 30.06.2026 г. –  - 14 877 858  евро
По разходната част на бюджета

Изпълнението на разходната част на бюджета към 30 юни 2026 година възлиза на  9 340 127 евро, в това число: за държавни дейности   – 6 886 815 евро;  за местни   дейности   -  2 422 175 евро и дофинансиране 31 137 евро.
Изпълнението по функции и дейности е както следва:

Функция „Изпълнителни и законодателни органи“- в тази функция се отчитат разходите за  дейността на общинска администрация, общинския съвет и разходите по изборите. Изразходените средства са в размер на 1 677 158 евро.
Функция „Отбрана и сигурност“  – разходите  към 30.06.2026 г. възлизат на  64 658 евро..

Функция „Образование“ – отчитат се разходите за детски градини, общообразователни училища, извънучилищни дейности, други дейности по образованието и подготвителните групи. Извършените разходи са в размер на 3 646 105 евро.

Функция „Здравеопазване“ – В тази функция са  отчетени  разходите  за детската кухня, здравните кабинети в училища и детски градини, предоставенитe средства за здравния медиатор. Разходите са в размер на  253 907 евро.
Функция „Соц.осигуряване, подпомагане и грижи“ – отчитат се разходите за центровете за настаняване от семеен тип, център за обществена подкрепа,  дом за стари хора,  домашен социален патронаж,  по програмите за временна заетост и разходите за личните асистенти по закона за личната помощ и асистентската подкрепа. Разходите възлизат на 2 116 906 евро.

Функция  „Жил.строителство, БКС“ - са отчетени  разходите  на общината за благоустрояване, чистота, озеленяване, улично осветление, водоснабдяване и канализация и др. Общият размер на разходите в тази функция   към 30 юни 2026 г.  е  847 126 евро.

За почивно дело, култура, религ. дейности разходите към 30 юни  възлизат на   317 354 евро. Освен разходите за читалищата във функцията се отчитат и разходите във връзка с културните и спортни прояви на територията на общината. 

Икономически дейности и услуги – отчетени са разходи в размер на 

416 913 евро.Отчетени са разходите за ремонт и поддържане на пътищата, дейността на общинско предприятие „Автогара“, други дейности на икономиката  и др.

По приетия разчет за капиталови разходи са изплатени  1 619 413  евро за изпълнените СМР по обекти, в т. ч. по бюджета 201 524 евро и   1 417 889 евро за обекти по проекти. Изплатени са разходи за обектите, както следва:

-Рехабилитация на общински път KRZ 1215 Горна Кула-Долна Кула от км 0+000 до км 5+000 първи етап, Долна Кула – 31 637 евро;


- Рехабилитация на общински път „KRZ 2225 /III-509, Кандилка – Крумовград/ - Луличка - граница общ. /Крумовград – Момчилград/ - KRZ 1391“ – трите етапа – 1 063 991 евро;


-Реконструкция и доизграждане на път KRZ 3264 /KRZ 3239, п.к. III-591- Сладкодум/- мах. Речна, Сладкодум – 13 989 евро;


-Инсталиране на фотоволтаична система (ФЕЦ) върху сграда на Дом за стари хора – Крумовград – 51 592 евро;

-Закупуване на електрическо превозно средство, включително свързана зарядна станция за предоставяне на социални услуги, Крумовград- 44 664 евро;

-Изграждане на улици в с. Странджево от о.т. 85-95 до о.т. 106; от о. т. 95-96 до о. т. 100; от о. т.13-7 до о.т. 6; от о. т. 77-72 до о. т. 55; от о. т. 70-78 до о.т. 79; от о. т. 76-67 до о.т. 55“, АН и СН, Странджево- 142 953 евро;

- Изграждане на спортна площадка и благоустрояване в УПИ Х- 190, кв.9 по ПУП на с. Токачка“, вкл.АН и СН, Токачка – 58 475 евро и други.
Сметки за средства от Европейския съюз


Към 30 юни 2026 г.  постъпленията по извънбюджетна сметка на общината с код 7443 за получаване, разходване и отчитане на средства на Националния фонд  са 1 962 460 евро, а извършените разходи са  в размер на 816 731евро.

Извършените разходи по извънбюджетната сметка на общината са за изпълнение на проектите „Топъл обяд“, проект „Иновативни здравно-социални услуги“, проект „Инсталиране на фотоволтаична система (ФЕЦ) върху сграда на Дом за стари хора – Крумовград и закупуване на електрическо превозно средство, включително свързана зарядна станция за предоставяне на социални услуги“, проект „Започвам работа“, проект „Младежка заетост +“, проект „Успех за теб“, проект „Училищна стем среда“ и др..

По проект „Иновативни здравно-социални услуги“ извършените разходи са 74 351 евро.

По проект „Топъл обяд“,“ извършените разходи са  184 149 евро.

По проект „Започвам работа“ разходите са 20 964 евро.

По проект „Младежка заетост“ извършените разходи са 23 759 евро.
По проект „Училищна СТЕМ среда“ разходите са 267 944 евро.
По проект „Инсталиране на фотоволтаична система (ФЕЦ) върху сграда на Дом за стари хора – Крумовград и закупуване на електрическо превозно средство, включително свързана зарядна станция за предоставяне на социални услуги“ извършените разходи са 96 256 евро и др.

По програма за развитие на селските райони се изпълняват четири  проекта. Към 30.06.2026 г. постъпилите приходи са 1 836 850 евро, а отчетените разходи от 1 241 608 евро са за проектите „Рехабилитация на общински път „KRZ 2225 /III-509, Кандилка - Крумовград/ - Луличка - граница общ. (Крумовград - Момчилград) - KRZ 1391“ – трите  етапа – 1 092 847 евро и проект „Изграждане на улици в с. Странджево, община  Крумовград“ в размер на   148 761 евро.
Просрочени задължения и вземания

Община Крумовград към 30 юни 2026 година има просрочени задължения в размер на 176 803 евро за изпълнението на проектите по Инвестиционната програма за общински проекти. 

Просрочените вземания към  30 юни  2026 година възлизат на  316 631 евро.

По- голямата част от вземанията на общината – 308 816 евро представляват публични общински вземания – несъбрани вземания от физически и юридически лица за дължими  данък недвижими имоти 27 883 евро,  ТБО – 119 648 евро, данък  МПС –  160 541 евро  и патентен данък – 744 евро.

Несъбраните наеми към 30 юни 2026 година са  7 815 евро  – това са  наеми  от общински жилища и от недвижими имоти отдадени под наем за търговска дейност и наеми на земя. Просрочените вземания от наеми за общински жилища, недвижими имоти и терени за търговска дейност са 4 328 евро, а разликата от 3 487 евро е за наем земя.

Това в общи линии е изпълнението на приходите и разходите по бюджета на общината и на сметките за средства от Европейския съюз за първото полугодие на 2026 година.

На основание чл. 21, ал.1, т. 6 от ЗМСМА и във връзка с чл.137, ал.2 от Закона за публичните финанси и чл.54 от Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на Община Крумовград предлагам Общинския съвет да вземе следното





Р Е Ш Е Н И Е :

1. Приема информацията за касовото изпълнение на приходите и разходите по бюджета на община Крумовград за първото полугодие на 2026 година, съгласно Приложение № 1, неразделна част от решението.

2. Приема информация за изпълнението на сметките за средства от Европейския съюз за 2026 година, съгласно Приложение № 2 и Приложение № 3, неразделна част от решението. 

Внесъл:_______/П/________

  /Себихан Мехмед/

Изготвил:_____/П/________







      

                  /В.Хаджиева/

Съгласувал:_____/П/_______


 
/В.Пехливанова/
